**Prea puţine**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dintre toate-n lumea asta

Ce ni-s date să le-avem

Prea puţine noi vom lua

Şi-acelea cu greu putem.

Şi sunt pline cu durere

Când le ducem spre sfârşit

Iar rar câte-o mângâiere

De-a simţi visu-mplinit.

Dar le-om duce gânditori

Ca-ntr-o zi prin ultim pas

Vom fi stele-n cerul mare

Căci atât ne-a mai rămas.

Sau doar frunze rupte-n vânt

Care nu îşi găsesc locul

Rătăcind făr-un destin

Prea departe-i dus norocul.

Iar din toate câte-n lume

Ce ni-s date şi-am avut

Am luat poate prea puţine

Şi pe-acelea le-am pierdut.